b'\n_START_ARTICLE_\nMoscone Center\n_START_PARAGRAPH_\nMoscone Center (uttales \xc2\xabmoss-coney center\xc2\xbb) er det st\xc3\xb8rste konferansesenteret i San Francisco i California. Det best\xc3\xa5r av tre hovedhaller: To undergrundshaller under Yerba Buena Gardens, kjent som Moscone North og Moscone South, og en treetasjes Moscone West utstillingshall. Senteret ble opprinnelig bygget i 1981 av arkitektene Hellmuth, Obata & Kassabaum som \xc3\xa9n hall, Moscone South, oppkalt etter San Franciscos tidligere ordf\xc3\xb8rer George Moscone, som ble myrdet i november 1978.\n_START_SECTION_\nBakgrunn\n_START_PARAGRAPH_\nUtvidelsen av Moscone North og Moscone West i 1992 og 2003 utvidet bruksomr\xc3\xa5det fra 300 000 kvadratmeter til 900 000 kvadratmeter._NEWLINE_Konferansesenteret er kjent for store, profesjonelle sammenkomster, blant annet Macworld Expo, RSA-konferansen, American Geophysical Unions h\xc3\xb8stm\xc3\xb8te, American Bar Associations \xc3\xa5rsm\xc3\xb8te, Game Developers Conference, JavaOne\xc2\xa0og Apple Worldwide Developers Conference._NEWLINE_PowerLight Corporation installerte i mars 2004 et stort solenergisystem p\xc3\xa5 taket av senteret. Installasjonen av dette systemet markerte San Franciscos f\xc3\xb8rste store skritt mot at all kommunal energi skal komme fra forurensningsfrie kilder. Elektrisiteten generert av solenergisystemet, kombinert med besparelser fra energieffektivisering, leverer tilsvarende energi som str\xc3\xb8mmen til ca 8 500 boliger._NEWLINE_Moscone Centers sentrale beliggenhet, i South of Market-omr\xc3\xa5det, gir enkel tilgang til San Franciscos mange hoteller og restauranter, samt viktige transportsystemer som for eksempel BART og Muni Metro._NEWLINE_I 1984, ble \xc2\xabthe Democratic Convention\xc2\xbb holdt p\xc3\xa5 konferansesenteret.'